פטרישה ראוטלדג'

דיים קתרין פטרישה ראוטלדג', DBE (באנגלית: Katherine Patricia Routledge; 17 בפברואר 1929 – 3 באוקטובר 2025) הייתה שחקנית וזמרת אנגלייה. הייתה ידועה, בין היתר, כהייסינת' בּוּקֵה (Bucket) בסדרה הקומית הבריטית "מה יגידו השכנים?" ששודרה בין השנים 1990–1995.

הופעת הבכורה של ראוטלדג' על הבמה הייתה ב-1952 בתיאטרון ליברפול פלייהאוס, והופעת הבכורה בברודוויי הייתה בשנת 1966 במחזה "How's the World Treating You". ב-1968 זכתה בפרס טוני לשחקנית הטובה ביותר במחזמר על תפקידה ב-"Darling of the Day". היא הופיעה במחזה "קנדיד" עליו זכתה ב-1988 בפרס אוליבייה לשחקנית הטובה ביותר במחזמר.

בטלוויזיה בלטה ראוטלדג' בשנות השמונים של המאה העשרים כשהופיעה בתוכניתה של ויקטוריה ווד במונולוגים שכתבו עבורה ויקטוריה ווד ואלן בנט, ובסדרה של בנט בפרקים "A Woman of No Importance" (1982) וב"ראשים מדברים" (1988). על תפקיד זה הייתה מועמדת לפרס באפט"א לטלוויזיה לשחקנית הטובה היותר. היא הייתה מועמדת לעוד שני פרסי האקדמיה הבריטית לאומנויות הקולנוע והטלוויזיה על גילום הדמות הייסינת' בסדרה הקומית "מה יגידו השכנים?". בנוסף כיכבה בתפקיד הטי ויינתרופ בסדרה הבריטית "הטי ויינתרופ חוקרת" (1995–1999).

בקולנוע השתתפה בסרט "לאדוני באהבה" עם סידני פואטייה (1967) ובסרט "Don't Raise the Bridge, Lower the River" בכיכובו של ג'רי לואיס (1968).

ביוגרפיה
ראוטלדג' נולדה בעיר ברקנהד שבצ'שייר. הוריה היו קתרין (שם נעורים: פרי) ואייזק ראוטלדג'. אביה היה מוכר דברי סדקית ובתקופת מלחמת העולם השנייה המשפחה התגוררה במשך שבועות במרתף החנות של האב.

היא למדה בבית הספר היסודי מרסי פארק, בבית הספר התיכון ברקנהד ובאוניברסיטת ליברפול. באוניברסיטה היא סיימה בהצטיינות תואר באנגלית ובספרות ולא היו לה שאיפות לכיוון קריירת משחק. עם זאת השתתפה בחוג התיאטרון של האוניברסיטה ועבדה עם אדמונד קולדג'  שביים ושיחק בחלק מההפקות. היה זה קולדג' ששכנע אותה לפנות לקריירת משחק. אחרי סיום הלימודים באוניברסיטה למדה בבית הספר למשחק "בריסטול אולד ויק" והחלה להופיע ב"ליברפול פלייהאוס".

תיאטרון
לראוטלדג' הייתה קריירה פורה בתיאטרון, בעיקר במחזות מוזיקליים, בבריטניה ובארצות הברית. היא הייתה חברה בלהקה השייקספירית המלכותית (RSC) אתם הופיעה בהפקות עטורות שבחים כמו "ריצ'רד השלישי" מ-1983, בכיכובו של אנתוני שר בתפקיד הראשי. בווסט אנד שיחקה במחזה "Little Mary Sunshine", במחזה "Cowardy Custard", ב-"Virtue in Danger", במחזה "Noises Off", במחזה "חשיבותה של רצינות" וב-"The Solid Gold Cadillac". כמי שהוכשרה כזמרת קלאסית, היא השתתפה לעיתים באופרטות. ב-1978 שיחקה בתפקיד הראשי באופרטה "הנסיכה הגדולה מגרולשטיין" מאת ז'אק אופנבך בפסטיבל קמדן.

הופעת הבכורה של ראוטלדג' בברודוויי הייתה בשנת 1966 בקומדיה "How's the World Treating You?" של רוג'ר מילנר. ב-1968 חזרה לברודוויי והשתתפה ב-"Darling of the Day" עליו זכתה בפרס טוני לשחקנית הטובה ביותר במחזמר, היא חלקה את הפרס עם לזלי אגאמס שהופיעה במחזמר "Hallelujah, Baby!". בהמשך הופיעה ראוטלדג' בהפקות נוספות בברודוויי בהן המחזמר "Love Match" בו גילמה את המלכה ויקטוריה, המחזמר  מאת ליאונרד ברנשטיין משנת 1976 בו שיחקה בתפקידי הגברות הראשונות של ארצות הברית החל מאביגייל אדמס ועד אלינור רוזוולט. ב-1981 שיחקה במחזמר "Say Hello to Harvey" המבוסס על המחזה "הארווי" מאת מרי קויל צ'ייס שהועלה בטורונטו ואחר כך בניו יורק.

ב-1980 שיחקה ראוטלדג' בתפקיד רות' בהפקה של ג'וזף פאפ ל"שודדי הים מפנזאנס" לצדם של השחקן האמריקאי קווין קליין והזמרת לינדה רונסטאדט בתיאטרון דלקורט בסנטרל פארק שבניו יורק, כחלק מסדרת האירועים "שייקספיר בפארק" . המופע היה ללהיט ובינואר הועלה בברודוויי כשאסטל פרסונס מחליפה את ראוטלדג'. באוקטובר 2002 יצא DVD של ההפקה בסנטרל פארק בהשתתפות ראוטלדג'. עוד השתתפה ראוטלדג' במופע "Façade" בקרנגי הול שבניו יורק.

ב-1988 זכתה ראוטלדג' בפרס אוליבייה על תפקידה במחזה המוזיקלי "קנדיד" מאת ליאונרד ברנשטיין, בהפקה עטורת השבחים של האופרה הסקוטית. ב-1993 שיחקה בתפקיד נטי פאולר בהפקה הלונדונית של המחזמר "קרוסל". ב-2006 הופיעה בתפקיד דיים לורנטיה מקלכלן במחזה "The Best of Friends" בתיאטרון המפסטד. ב-2008 גילמה את המלכה מרי במחזה "Crown Matrimonial" מאת רויס רייטון. ב-2010 השתתפה בקריינות ב"קרנבל החיות" בנאש אנסמבל. ב-2011 שיחקה בתפקיד מיירה הס במחזה "Admission: One Shilling" וב-2014 הופיעה בתפקיד ליידי מרקבי במחזה "בעל אידיאלי" בפסטיבל התיאטרון של צ'יצ'סטר.

קולנוע וטלוויזיה
בקולנוע השתתפה ראוטלדג' בסרט "לאדוני באהבה" (1967), "Pretty Polly" (מ-1967),  ו"סינתיה" (1968), "The Bliss of Mrs. Blossom" (מ-1968), "Don't Raise the Bridge, Lower the River", "If It's Tuesday, This Must Be Belgium" (מ-1969) וב-"Girl Stroke Boy" (מ-1971).

בין ההופעות הראשונות של ראוטלדג' בטלוויזיה היו ב-1974 בפרק בסיטקום "Steptoe and Son", שיחקה בתפקיד רואת נסתרות בשם מאדאם פונטנה. היא הופיעה באופרת הסבון "קורוניישן סטריט" ובסדרה "Doctor at Large". ב-1971 גילמה את גברת ג'נינגס במיני-סדרה "תבונה ורגישות" המבוססת על הרומן מאת ג'יין אוסטן. עם זאת היא זכתה להכרה רחבה בהופעות בטלוויזיה כאשר השתתפה במונולוגים שנכתבו עבורה על ידי אלן בנט (A Visit from Miss Protheroe) ובשנות השמונים על ידי ויקטוריה ווד. ב-1982 הופיעה בפרק "A Woman of No Importance" מאת אלן בנט, ואחר כך בתפקיד קיטי במופע "Victoria Wood As Seen On TV". היא הופיעה במונולוגים נוספים מאת בנט בסדרה "ראשים מדברים" בשנים 1987 ו-1998. על הופעתה במונולוג "A Lady of Letters" הייתה ראוטלדג' מועמדת לפרס באפט"א לטלוויזיה לשחקנית הטובה ביותר.

ב-1990 לוהקה ראוטלדג' בתפקיד הייסינת' בּוּקֵה (Bucket) בסדרה הקומית "מה יגידו השכנים?". היא מגלמת דמות של אישה ממעמד הפועלים המעמידה פנים שהיא ממעמד חברתי גבוה יותר (היא מתעקשת לבטא את שם משפחתה "בּוּקֵה" שהוא בעל צליל צרפתי, ולא "באקט" שמשמעותו באנגלית היא דלי). ראוטלדג' התענגה על התפקיד וטענה שאינה סובלת נשים כמוה. ב-1991 זכתה בפרס הקומדיה הבריטית על תפקיד זה, ובשנים 1992 ו-1993 הייתה מועמדת לפרס באפט"א לטלוויזיה. לבקשתה של ראוטלדג' הסדרה ירדה בשנת 1995.

ב-1995 החלה ראוטלדג' להופיע בתפקיד הטי ויינתרופ בסדרת הדרמה הבלשית "הטי ויינת'רופ חוקרת" לצדם של דומיניק מונאהן בתפקיד העוזר שלה ודרק בנפילד שגילם את בעלה. הסדרה עלתה לשידור בינואר 1996 ורצה עד סתיו 1998. פרק ספיישל של הסדרה שודר ב-1999.

עוד בטלוויזיה גילמה את דמותה של ברברה פים וב-1994 שיחקה בסרט הדוקומנטרי אודות הילדגרד מבינגן.

ב-2001 כיכבה ראוטלדג בסרט הטלוויזיה "Anybody's Nightmare" המבוסס על מקרה אמיתי. בסרט גילמה מורה לפסנתר שריצתה ארבע שנים בכלא על רצח דודתה, אבל זוכתה במשפט חוזר.

רדיו וספרי שמע
ראוטלדג' הרבתה להופיע בתוכניות רדיו בין השאר במחזות של אלן בנט ובסדרה הדרמטית "Ladies of Letters" מאת קרול היימן, בה שיחקו היא ופרונלה סקיילס בתפקידי נשים גמלאיות וההתכתבות שביניהן. ב-2009 שודרה ברדיו 4 העונה העשירית של "Ladies of Letters".

עד לשנת 1985 השתתפה בתסכיתי הרדיו "חיים פרטיים", "Present Laughter", "גן הדובדבנים", "רומיאו ויוליה", "הרפתקאות אליס בארץ הפלאות" וגם ב-"The Fountain Overflows".

ראוטלדג' הקליטה מגוון של ספרי שמע בהם גרסה מלאה של הספר "אנקת גבהים" ושל "הרפתקאות אליס בארץ הפלאות". עוד הקליטה גרסה מקוצרת של הסדרה "הטי ויינתרופ".

ב-1966 השתתפה בהקלטות של רדיו ה-BBC מיצירותיהם של גילברט וסאליבן. היא שרה בתפקיד מרגרט המטורפת ב"רודיגור", התפקיד הראשי ב"יולנתה" ואת מליסה ב"הנסיכה איידה".

הקלטות
ב-1975 יצא בחברת התקליטים RCA אלבום סולו בשם "Presenting Patricia Routledge Singing the Classics". באלבום מבצעת ראוטלדג' משיריהם של ריצ'רד רוג'רס, קול פורטר, נואל קאוורד ואחרים. ב-1996 יצא האלבום על גבי תקליטור בהוצאת "קמדן רקורדס".

בגרסת האלבום של "צלילי המוזיקה" שיצא לאור ב-1966, שרה ראוטלדג' את תפקיד אם המנזר.

חיים אישיים
ראוטלדג' לא התחתנה מעולם ולא היו לה ילדים. נכון ליוני 2008 היא התגוררה בצ'יצ'סטר שבמערב סאסקס. היא נפטרה ב-3 באוקטובר 2025, בגיל 96.

ב-1993 הוענק לה תואר קצין מסדר האימפריה הבריטית (OBE), ב-2004 הוענק לה תואר מפקד מסדר האימפריה הבריטית (CBE) וב-2017 הוענק לה תואר גבירה מפקדת (DBE). היא הייתה הפטרונית של אגודת ביאטריקס פוטר.

ב-2003 קיבלה ראוטלדג' תואר דוקטור לשם כבוד מטעם אוניברסיטת לנקסטר על תרומתה לתחום התיאטרון והדרמה.

פילמוגרפיה
 שנה שם שם באנגלית תפקיד הערות 1959 ITV Play of the Week דידו מורגן / קייט ברקלי / לואיזה לינדלי סדרת טלוויזיה (6 פרקים) 1960 The Terrible Choice סדרת טלוויזיה 1961 Hilda Lessways הילדה לסווייז סדרת טלוויזיה (6 פרקים) 1961 Coronation Street סילביה סנייפ סדרת טלוויזיה (5 פרקים) 1962 Z-Cars מאדג' קנטון סדרת טלוויזיה (בפרק "Search") 1964 Victoria Regina המלכה ויקטוריה מיני-סדרה (4 פרקים) 1965 Not So Much a Programme, More a Way of Life אמא אירית סדרת טלוויזיה (2 פרקים) 1965 No Hiding Place פאט סדרת טלוויזיה (בפרק "A Place in the Sun") 1965 Gaslight Theatre סדרת טלוויזיה (פרק אחד) 1966 Eamonn Andrews Show בתפקיד עצמה סדרת טלוויזיה (פרק אחד) 1967 Thirty-Minute Theatre בריל טרנר סדרת טלוויזיה (בפרק "An Absolute Treasure") 1967 Seven Deadly Sins גברת וילפוי סדרת טלוויזיה (בפרק "The Good & Faithful Servant") 1967 לאדוני באהבה To Sir, with Love קלינטי קלינטרידג' 1967 A Matter of Innocence מיס גאדג'ן שם מקורי "Pretty Polly" בכיכובה של היילי מילס 1967 Androcles and the Lion סרט טלוויזיה 1967 Don't Raise the Bridge, Lower the River לוסיל ביטי סרט בבימויו של וולטר שנסון 1968 30 Is a Dangerous Age, Cynthia גברת וולי סרט בבימויו של ג'וזף מק'גארת' 1968 The Bliss of Mrs. Blossom מיס ריס סרט בבימויו של ג'וזף מק'גארת' 1968 המופע של אד סאליבן The Ed Sullivan Show בתפקיד עצמה סדרת טלוויזיה (2 פרקים 1969  אחות סרט בבימויו של פיטר קול 1969 ITV Saturday Night Theatre הייזל דיי סדרת טלוויזיה (בפרק "Hazel and Her New Gas Cooker") 1969 If It's Tuesday, This Must Be Belgium גברת פת'רסטון 1970 Egghead's Robot גברת ג'אניס ונטוורת' Children's Film Foundation 1970 ITV Playhouse פרן / רוז סדרת טלוויזיה (בפרק "Rose and Fern") 1971 Girl Stroke Boy פמלה הובנדון 1971 תבונה ורגישות Sense and Sensibility גברת ג'נינגס סדרת טלוויזיה (4 פרקים) 1971 Doctor at Large אודרי ואט סדרת טלוויזיה (בפרק "It's All in the Mind") 1971 טרטיף Play of the Month: Tartuffe דורין 1971 Vincent Price Is in the Country בתפקיד עצמה סרט טלוויזיה 1971–1975 Play of the Month: When We Are Married אנני פרקר 1972 His and Hers מירטל וולטר סדרת טלוויזיה (בפרק "Driving") 1973 או לה לה!  לוסיין סדרת טלוויזיה (בפרק "Caught in the Act") 1973 That's Life פרק פיילוט של ה-BBC 1974 Affairs of the Heart גברת מלדרום סדרת טלוויזיה (בפרק "Flora") 1974 Steptoe and Son מאדאם פונטנה בפרק "Seance in a Wet Rag and Bone Yard" 1974 ...And Mother Makes Five גברת פלטשר סדרת טלוויזיה (2 פרקים) 1974 דייוויד קופרפילד David Copperfield גברת מיקובר מיני-סדרה 1975 More Awkward Customers 1977 ניקולס ניקלבי Nicholas Nickleby מאדאם מנטליני מיני-סדרה 1977 Jubilee סדרת טלוויזיה (בפרק "Plain Jane") 1977 The Cost of Loving שרה טפלו סדרת טלוויזיה (בפרק "The Years Between") 1978 BBC2 Play of the Week מיס פות'רו סדרת טלוויזיה (בפרק "A Visit from Miss Protheroe" 1978 Doris and Doreen דורין בידמיד סרט טלוויזיה 1979 Crown Court ריטה פינץ' סדרת טלוויזיה (בפרק "Forever") 1980 שודדי הים מפנזאנס The Pirates of Penzance רות' סרט טלוויזיה 1980 Play for Today סדרת טלוויזיה (בפרק "The Imitation Game") 1980 The Curse of King Tut's Tomb ליידי סרט טלוויזיה 1982 Objects of Affection פגי סקופילד סדרת טלוויזיה (בפרק "A Woman of No Importance") 1983 The Beggar's Opera גברת פיצ'אם סרט טלוויזיה 1983 Keep Off the Grass סרט קצר 1983 The Two Ronnies מאדאם מולטיטיוד סדרת טלוויזיה (פרק אחד) 1984 Home Video סרט טלוויזיה 1985 Marjorie and Men מרג'ורי בלטון סדרת טלוויזיה (6 פרקים) 1985–1986 Victoria Wood: As Seen On TV קיטי סדרת טלוויזיה (5 פרקים) 1987 When We Are Married מריה הליוול סרט טלוויזיה 1988 לא יאומן כי יסופר Tales of the Unexpected מילי דובסון סדרת טלוויזיה (בפרק "The Verger") 1988 ראשים מדברים Talking Heads מיס רודוק מיני-סדרה (בפרק "A Lady of Letters") 1988 Sophia and Constance מיס ביינס סדרת טלוויזיה (3 פרקים) 1989 First and Last אייבי סרט טלוויזיה 1989 Let's Face the Music יורקשייר TV 1990 Missing Persons הטי ויינתרופ סרט טלוויזיה 1990 Alas Smith and Jones סדרת טלוויזיה (פרק אחד) 1990–1995 מה יגידו השכנים? Keeping Up Appearances הייסינת' בּוּקֵה (Bucket) סדרת טלוויזיה (44 פרקים) 1991 Miss Pym's Day Out ברברה פים סדרת טלוויזיה 1993 The World of Peter Rabbit and Friends הדודנית ריבי סדרת טלוויזיה (2 פרקים) 1994 Hildegard of Bingen הילדגרד מבינגן דרמה דוקומנטרית 1996–1998 הטי ויינתרופ חוקרת Hetty Wainthropp Investigates הטי ויינתרופ סדרת טלוויזיה (27 פרקים) 1998 Talking Heads 2 מיס פוזארד מיני-סדרה (בפרק "Miss Fozzard Finds Her Feet") 2001 Anybody's Nightmare שילה באולר סרט טלוויזיה 2003 In Search of the Brontës קריינות סרט טלוויזיה 2008 Keeping Up Appearances: Life Lessons from Onslow הייסינת' בּוּקֵה (Bucket) סרט וידאו

תפקידים בתיאטרון
 שנה שם שם באנגלית תפקיד הערות 1952 חלום ליל קיץ A Midsummer Night's Dream היפוליטה ליברפול פלייהאוס, 1954 The Duenna קרלוטה תיאטרון וסטמינסטר, לונדון 1956 קומדיה של טעויות The Comedy of Errors אדריאנה ארטס תיאטר, לונדון 1957 זוליקה Zuleika הדודה מייבל תיאטרון סאוויל, לונדון 1959 The Love Doctor הנרייטה ארגן תיאטרון פיקדילי, לונדון 1960 Follow That Girl גברת גילכרייסט תיאטרון וודוויל, לונדון 1961 Come As You Are גילדפורד 1961 Out of My Mind תיאטרון ליריק, המרסמית' 1962 Little Mary Sunshine מרי פוטס תיאטרון קומדי, לונדון 1963 The Relapse, Virtue in Danger ברינת'יה תיאטרון מרמייד ותיאטרון סטרנד, לונדון 1964 Home and Beauty ויקטוריה קרוידון 1965  ויולט / נל / רובר תיאטרון מיוזיק בוקס, ברודוויי 1968 Darling of the Day אליס צ'אליס תיאטרון ג'ורג' אבוט, ניו יורק 1968 Love Match המלכה ויקטוריה תיאטרון אהמנסון, לוס אנג'לס 1969 מעגל הגיר הקווקזי The Caucasian Chalk Circle פסטיבל צ'יצ'סטר 1969 The Country Wife ליידי פידג'ט פסטיבל צ'יצ'סטר 1969 The Magistrate אגאתה פוסקט פסטיבל צ'יצ'סטר ותיאטרון קיימברידג', לונדון 1971 התרשמויות ראשונות First Impressions גברת בנט ברמינגהם רפ 1972 Cowardy Custard תיאטרון מרמייד, לונדון 1973 Dandy Dick ג'ורג'ינה טידמן פסטיבל צ'יצ'סטר ותיאטרון גאריק בלונדון 1975 גן הדובדבנים The Cherry Orchard גברת רנבסקי בריסטול אולד ויק 1975 אותלו Othello אמיליה פסטיבל צ'יצ'סטר 1975 Made in Heaven מרתה אבון פסטיבל צ'יצ'סטר 1976  הגברות הראשונות תיאטרון מארק הלינגר בניו יורק 1976 The Rivals גברת מאלאפרופ תיאטרון רויאל אקסצ'נג' במנצ'סטר 1976 זאק Zack גברת מאנינגס תיאטרון רויאל אקסצ'נג' 1977 On Approval מריה ויסלק תיאטרון וודוויל בלונדון 1978 Gracious Living דייזי טאטל תיאטרון אייזנהאואר, וושינגטון הבירה 1978 Semmelweiss ג'וליה תיאטרון אייזנהאואר, וושינגטון הבירה 1979 The Schoolmistress מיס דיוט תיאטרון רויאל אקסצ'נג' 1979  פגי סטוט תיאטרון המלכה בלונדון 1980 שודדי הים מפנזאנס The Pirates of Penzance רות' תיאטרון דלקורט בניו יורק 1981 Say Hello to Harvey טורונטו 1982 Noises Off דולי אוטלי תיאטרון ליריק בהמרסמית' ותיאטרון סבוי בלונדון 1983 When the Wind Blows תיאטרון וייטהול בלונדון 1984 ריצ'רד השלישי Richard III המלכה מרגרט הלהקה השייקספירית המלכותית 1985 When We Are Married מריה הליוול תיאטרון וייטהול בלונדון 1988 קנדיד Candide זקנה תיאטרון אולד ויק בלונדון 1989 Come for the Ride הופעת יחיד סיור הופעות בבריטניה 1992 ראשים מדברים Talking Heads תיאטרון קומדי בלונדון 1992 קרוסל Carousel נטי פאולר התיאטרון המלכותי הלאומי 1994 Mr and Mrs Nobody קארי פוטר תיאטרון גריניץ' 1994 The Rivals גברת מאלאפרופ פסטיבל צ'יצ'סטר ותיאטרון אלברי 1994 The Schoolmistress מיס דיוט פסטיבל צ'יצ'סטר 1997 ביאטריקס Beatrix ביאטריקס פוטר תיאטרון מינרווה בצ'יצ'סטר 1999–2001 חשיבותה של רצינות The Importance of Being Earnest ליידי ברקנל פסטיבל צ'יצ'סטר ותיאטרון היימרקט (1999)סיור הופעות באוסטרליה (2000)תיאטרון סאבוי לונדון (2001) 2002 Wild Orchids דוכסית פסטיבל צ'יצ'סטר 2004 The Solid Gold Cadillac גברת לורה פרטרידג' תיאטרון גאריק 2006 The Best of Friends דיים לורנטיה מקלכלן תיאטרון המפסטד 2007 Office Suite דורין / מיס פרות'רו תיאטרון מינרווה בצ'יצ'סטר 2008 Crown Matrimonial המלכה מרי 2009 Admission: One Shilling מיירה הס סיורי הופעות בבריטניה ובאוסטרליה 2009 Facing the Music סיור הופעות בבריטניה 2014 בעל אידיאלי An Ideal Husband ליידי מרקבי פסטיבל צ'יצ'סטר

פרסים ומועמדויות
שנהפרסקטגוריהשםתוצאה 1968 פרס טוני השחקנית הטובה ביותר במחזמר Darling of the Day  1979 פרס אוליבייה שחקנית המשנה הטובה ביותר   1985 פרס אוליבייה שחקנית המשנה הטובה ביותר ריצ'רד השלישי  1988 פרס אוליבייה השחקנית הטובה ביותר במחזמר קנדיד  1989 פרס באפט"א לטלוויזיה השחקנית הטובה ביותר Talking Heads: A Lady of Letters  1992 פרס באפט"א לטלוויזיה הופעה הטובה ביותר בבידור קל מה יגידו השכנים?  1992 פרס אוליבייה השחקנית הטובה ביותר Talking Heads  1993 פרס באפט"א לטלוויזיה הופעה הטובה ביותר בבידור קל מה יגידו השכנים? 

קישורים חיצוניים


 פטרישה ראוטלדג' באתר www.uk-comedy.net

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:שחקניות תיאטרון אנגליות
קטגוריה:שחקני תיאטרון אנגלים
קטגוריה:מדבבות אנגליות
קטגוריה:אישים זוכי פרס אוליבייה
קטגוריה:זוכי פרס טוני: שחקניות
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בוגרות בית הספר למשחק בריסטול אולד ויק
קטגוריה:בוגרי בית הספר למשחק בריסטול אולד ויק
קטגוריה:מפקדים במסדר האימפריה הבריטית
קטגוריה:בריטיות שנולדו ב-1929
קטגוריה:אנגלים שנולדו ב-1929
קטגוריה:בריטיות שנפטרו ב-2025
קטגוריה:אנגלים שנפטרו ב-2025